Exqrch/javanese-Komodo-pixelgpt huggingface dataset:
Filem iki disutradarani John Landis, kanthi juru paraga antarané Simon Pegg lan Andy Serkis minangka William Burke lan William Hare
"Burke & Hare" dibabar ing Inggris tanggal Oktober 2010
Pamikiran baku carita filem iki dijupuk saka pengalaman wong loro sing misuwur minangka tukang matèni, jenengé Burke lan Hare, sing ancasé ngedol mayit wong-wong sing bubar dipateni mau marang guru "anatomi" sing ndilalahé nalika ing jaman modern
Filem iki sajatiné kebak adégan sadis, nanging digawé kanthi cara lucu utawa komedi
Dadi, adégan-adégan sadis kaya ta muncrating getih saka sikil sing dikepras, déning sutradara digawé piyé carané karebèn katon lucu
Filem diwiwiti kanthi wetuné monolog
Sawijining dina nalika William Burke (Simmon Perge) lan William Hare (Andy Serkis) ngalami kekèpèt ékonominé jalaran wis ora ana panggon makarya, sawatara, perkembangan donyané ngèlmu babagan anatomi raga manungsa lagi tumuju apik-apiké
Ana salah sawijiné guru "anatomi" raga manungsa ing pawiyatan, jenenge Dr
Knox sing kangelan nggolèk mayit kanggo didadèkké srana praktèk kanggo murid-muriddé
Hare sing wis duwé bojo jebulé duwé omah panginepan kanggo para jompo
Ana salah sawijiné mbah-mbah sing wis séda ing panginepan kuwi
Bojoné Hare ngongkon Hare lan Burke supaya ngurus mayit mau, terus Burke lan Hare nduwéni pamikiran ngedol mayit kuwi marang Dr
Knox gelem nuku mayit kuwi lan nawani prajanjèn marang Burke lan Hare kanggo bisa mènèhi mayit
Burke lan Hare sarujuk
Jebulé nggolèk mayit wong sing nembé mati ora gampang kaya sing naté dipikirkè
Ora ana cara kanggonè wong loro mau saliyané matèni wong, lan mayité didol marang Dr
Suwé-suwé petugas kepolisian nampa pawarta bab ilangé para warga sing jebulé dadi kurbané Burke lnd Hare
Mesti waé ora angèl kanggoné para petugas kaamanan olehé nangkep wong loro mau
Amarga anané sawijining prajanjèn, sing jebulè Burke lagi sesambungan asmara karo paraga téater sing jenengé Ginny (Isla Fisher) sumadya nampa ukuman gantung, sanadyan Hare uga rumangsa salah, nanging mung dhèwékè sing arep diukum gantung
Pungkasané, Hare tetep urip lan nelateni gawéan anyar bareng bojone, Burke mati digantung lan mayité didadèkké srana praktèk "anatomi"
Knox kasil nemu sawijiné piranti sing awujud cikal bakal kodhak jaman saiki.
Lars and the Real Girl Lars and the Real Girl ya iku filem sandiwara komedi saka Amérikah Sarékat-Kanada kang digawé taun 2007
Filem iki disutradarani Craig Gillespie, dhedhasar skénario kang dianggit déning Nancy Oliver
Sakpérang juru paraga kang main ing filem iki antarané Ryan Gosling, Emily Mortimer, Paul Schneider, Kelli Garner, lan Patricia Clarkson
"Lars and the Real Girl" ngangkat carita asmarané wong lanang karo bonekané, Bianca
Film "Lars and the Real Girl" lumebu nominasi ing pangaji Academy Award lumantar kategori carita paling apik, lan Gosling lumebu nominasi Golden Globe Award lumantar kategori paraga komedi paling apik, uga nominasi ing Screen Actors Guild Award minangka paraga baku paling apik
"Lars and the Real Girl" iku filem komedi sandiwara kang digawé taun 2007, nyritakké wong lanang diwasa jenengé Lars kang nglakoni kauripan kanthi tresna marang bonekané kang ayu, jenengé Bianca
Ing wiwitan filem iki dicritakkéè yèn Lars kuwi wongé kalem, menengan, nglakoni urip kaya adaté, lan turu ing garasi duwèké kaluwargane
Tindhak tandhuké kang katon apik marang sagung kaluwargané uga tumrap wong-wong saindhengé, nanging dhèwèké kurang srawung lan seneng ngéndhani
Weruh kahanané Lars kang kaya mangkono, Guy (kangmasé Lars) lan Karin (bojoné Guy) rada kuwatir lan ngupadi piyé carané mangertèni sipaté Lars luwih cedhak, nanging Lars tansah éndha
Sawijiné kancané Lars nuduhké sawijiné laman situs jaringan kang isiné bonéka kenya ayu kang bisa dipesen miturut kekarepan
Tanpa ana kang ngerti, meneng-meneng Lars pesen bonéka kenya iku lan dijenengi Bianca sarta didadèkké kaya déné manungsa kang urip, sabanjuré agawé malih prilakune Lars
Carita iki tambah apik nalika Lars nemoni kangmasé saperlu mènèhi ngerti yèn dhèwèké wis duwé pacangan kenya kang péngin dikenalké
Ndeleng warta kang apik kuwi, Guy lan Karin ora nyujayani, malah ngalembana lan ngundang kenya iku mara ing omahé
Saka kono diwiwiti carita satenané
Ing filem "Lars and the Real Girl" iki sanajan Bianca kuwi mung sadrema bonéka, nanging Lars nganggepé kaya manungsa biyasa, lan sadulur-seduluré uga ora nganggep yèn Lars kuwi mentalé nylenèh
Malah saka apa kang dilakoni déning Lars mau agawé wong-wong saindhengé mbiyantu ngupadi amrih apiké kanggoné Lars
Akeh kadadéan kang anèh lan lucu ing filem iki
Film "Lars and the Real Girl", sanadyan mung digawé kanthi dhana kang cupet, nanging kasil lumebu nominasi Academy Awards, nominasi paraga paling apik, lan nominasi paraga baku priya paling apik ing pangaji Golden Globe.
Management (filem) Management ya iku film sandiwara romantis saka Amérikah Sarékat sing digawé taun 2008
Filem iki disutradarani Stephen Belber sing uga nganggit skénarioné
Sapérang juru paraga sing main ing filem iki antarané Jennifer Aniston lan Steve Zahn
"Management" diwiwiti ing taun 2008 nalika pangaji Toronto International Film Festival lan dibabar kanthi winates kanggo para pamirsa ing tanggal 15 Mèi 2009
Mike Flux (Steve Zahn) nyambut gawé ing sawijiné motel nggon wong tuwané, minangka manajer
Sawijining dina, Mike weruh Sue Claussen (Jennifer Aniston) sing nginep ing motel minangka plesiran malem minggu
Ora suwé, Mike ngesir marang Sue lan mènèhi bebungah mirunggan awujud sabotol anggur
Sue ora ngerti ngapa Mike mènèhi ombèn-ombènan kanti prilaku sing santun banget, sabanjuré ngajak dolan.Carita asmarané wong loro iku kawiwitan saka sabotol anggur sing agawé Mike direwangi lunga adoh kanggo rasa tresnane marang Sue
Mike krasa yèn Sue iku wanita sing wis ditunggu-tunggu, lan Mike banjur nyusul Sue sing wis bali ing Maryland
Émané, satekané ing Maryland, Mike kudu ngeleg pil pahit jalaran Sue sing diarep-arep kuwi luwih milih Jango (Woody Harrelson), manten pacangé.
The Lincoln Lawyer (filem) The Lincoln Lawyer ya iku sesirah filem thriller saka Amérikah Sarékat kang digawé taun 2011
Filem iki disutradarani Brad Furman, dhedhasar skénario anggitané John Romano, diangkat saka novèl kanthi sesirah kang padha, karyané Michael Connelly
Sawènèh juru paraga kang main ing filem iki antarané Matthew McConaughey, Ryan Phillippe, William H
Macy, Bryan Cranston, lan Marisa Tomei
Dadi sawijné pokrul iku ora gampang, amarga kadhangkala kudu nglakoni dosa amarga nutupi kanyatan lan nyalahké kabecikan
Mick (Matthew McConaughey) ya iku salah sawijiné pokrul kang duwé kalicikan lan duwé kanca-kanca kang sayuk, saéngga ora akèh pokrul kang bisa nglawan dhèwèké ing sawijining prakara ing pangadilan
Mula saka kuwi Louis Roulet milih Mick minangka dadi pokrulé supaya bisa bébas saka kaluputan kang dilakoni.Louis ditudhuh ngrudapeksa lan ngantemi wanita tuna susila ing sawijining bar
Tumindak mau agawé pasuryané Reggie Campo abuh, lan prakara iki lumebu ing pangadilan
Louis ngaku marang Mick yèn dhèwèké dudu kang tumindak, amarga sadrema péngin lumebu kamar Reggie lan diantemi, sawisé tangi saka semaput, malah lumebu pakunjaran
Mick ora gampang nampa apa kang dikandhakké déning Louis
Mick sabanjuré nyisik melik prakara kuwi lan kèlingan yèn mbiyèn naté ana kadadéan kaya ngono kuwi nalika dadi pokrul ing prakara raja-pati wanita kang sadurungé dirudapeksa lan diantemi
Mick bingung apa kang kudu ditumindakaké amarga Louis iku kang tumindak ing prakara raja-pati taun 1997 kapungkur.
Tlaga Bleder Telaga Bleder ya iku salah sawijiné papan wisata alam awujud tlaga sing dumunung ing Désa Ngasinan, Kacamatan Grabag, Kabupatèn Magelang, Jawa Tengah
Tlaga alam iki wujudé mbalong kanthi tuk ing saindhengé
Pamarintah Kabupatèn Magelang ngrembakaké laladan iki kanggo merak atiné para pelancong ing sisih lor Kabupatèn Magelang
Tlaga Bleder dumunung ing Désa Ngasinan, Kacamatan Grabag, Kabupatèn Magelang, Jawa Tengah
Tlaga kang kagawé saka mbalongan kanthi tuk saindhengé, papan iki awujud kawasan wisata anyar sing dikembangké kanthi kongsep rékréasi kulawarga
Wondéné fasilitas sing diwènèhaké ing papan wisata iki antarané panggonan parkir sing jembar, paturasan umum, pendapa ing sapinggiré tlaga, lan sarana dolanan banyu awujud paséwan prau motor sing bisa kanggo mubeng-mubeng ing tlaga
Kaéndahan kang disuguhaké déning papan wisata Tlaga Bleder ya iku sesawangan tlaga sing cukup jembar, sing isiné taman-taman sing katata kanthi asri lan sapérang pendapa ing sapinggiré tlaga
Saka jaba témbok telaga bisa dideleng sesawangan éndah Gunung Andong lan gumuk cilik ing sacedhaké
Ing taun 2015, Pamarintah Kabupatèn Magelang ngupadi anané pangembangan papan wisata Telaga Bleder kanthi nambah kaéndahane, awit saka laladan iki didadèkké salah siji ing antarané papan wisata ing Kabupatèn Magelang sing bisa merak atiné para pelancong Indonésia uga mancanagara
Nalika ngresmèkkae pangembangan papan iki, Asisten Administrasi Umum Kabupatèn Magelang, Endra Endah Wacana, ngendika, lumantar pangembangan sing wis ditindakaké sarta nambah srana ing Telaga Bleder, sing disuwun muga bisa ngunggahke cacahé karawuhan para pelancong, sing salawasé iki mung padha mlancong menyang Candi Borobudur lan papan wisata liyané
Pangembangan sing ditindakaké antarané nggawé talud tlaga sarta yasa kolam lelangèn mligi kanggo bocah-bocah
Ing adicara kepyakan iku, Dinas Pariwisata lan Kabudayan (Disparbud) uga nganakaké Festival Tlaga Bleder, sayuk karya bareng karo Dinas Peternakan lan Perikanan Kabupatèn Magelang
Sapérang adon-adon dianakaké ing adicara sing ditindakaké saka dina Setu, 21 November nganti tekan Ngahad, 22 November 2015, ya iku adon-adon poto "selfie", adon-adon dayung, pamèran iwak, pamèran kerajinan saka UMKM Kacamatan Grabag, pamèran komunitas para panyandang "difabel", lan pagelaran kesenian tradhisional
Adon-adon poto "selfie" lan adon-adon prau dayung lagi kapisan kuwi dianakaké ing Kabupatèn Magelang
Wondéné adon-adon poto "selfie", sing mimpang ya iku sing njupuk gambar ing Lereng Gunung Merapi.
Asah péso Asah péso ya iku tatacara gawé landheping péso utawa gaman kang landhep kanthi nggosokaké marang papan kang atos lan rata, lumrahé awujud wungkal, grenda utawa amplas
Uga lulang kanggo molès lingiring gaman
Kanggo murih gaman bisa luwih landhep, padon nalikané ngasah kudu diatur
Tansaya cilik padoné, bisa luwih landhep pésoné utawa gamané, sanajan uga kudu dipetungaké marang kekuwatané péso utawa gaman
Padon nalikané ngasah péso, antarané péso lan piranti asah udakara 10° nganti 30°
Péso kanggo rajang kluban lan daging bisa diasah kanthi sudut 10°-18°, déné lading lan golok 20°-25° lan wadung/kampak 30° amarga wilahé kudu luwih kandel amrih kuwaté gaman bisa nrajang kayu kang atos
Supaya ngasah peso ngasilaké wilah kang landhep, sanyata perlu cara kang bener
Watu kang kanggo ngasah uga ora mung cukup siji
Diwiwiti saka watu kang kasar, luwih alus lan paling alus
Urutané ngasah peso ya iku: Bab kang wigati nalikané ngasah peso ya iku njaga padon antarané péso lan watu, kudu tansah ajeg saka wiwitan nganti tekan pungkasan ngasah
Padon kang ora ajeg malah kepara bisa ngrusak lingir kang wus dumadi
Wilah gaman bisa rusak amarga pira-pira sebab, ing antarané amarga ketaman ing barang kang atos umpamané kanggo mbacuk balung, watu, wesi lan barang atos liyané
Uga panganggo kang ora trep kari jinising peso
Pèso uga bisa rusak amarga larutan asem (kalebu nalika ngiris jeruk), kena panas kang dhuwur lan bahan kimia korosif
Rusaké wilah bisa wujud gowang (cipping), pèyok (rolling) lan gerang
Wilah kang landhep bisa katilik saka pira-pira cara
Kanthi mata, lingir kang landhep bisa dideleng kanthi lingir kang tipis uga pinggiran lingir kang alus malah kepara pinggirané bisa katon gilap
Nalika dicekel uga krasa ing tangan
Ukuran peso kang landhep lumrahé manawa bisa kanggo ngrajang kertas kanthi lancar, uga kena kanggo nyukur rambut alus ing tangan
Cara liyané nalika peso kena kanggo ngrajang wortel, tomat utawa timun kanthi lancar lan tanpa perlu dimanetaké kanthi kenceng.
The Great Pumpkin The Great Pumpkin (Labu Raksasa) ya iku tokoh fiksi ing strip komik "Peanuts" karyané Charles M
Tokoh iki, ya iku tokoh ing imajinasi Linus van Pelt sing kur teyeng di deleng ana ing kae thok
Enggal taunné pas malem Halloween, Linus njaga labu ing kebon lan ngentèni The Great Pumpkin nongol
Namung, The Great Pumpkin kadang-kadang ora nongol
Karo rasa isin Linus janji arep ngentèni ing malen Halloween taun ngèsuké
Tèma iki dijiot Schulz, kelebu kanggo film animasi kanggo acara spesial ing televisi, " It's the Great Pumpkin, Charlie Brown"
Miturut Linus, Great Pumpkin nongol saka kebon labu ing malem Halloween, lan mabur ing nduwur kanggo awèh dolanan maring bocahan sadonya sing kelakuané apik
Ing strip komik taun 1996, Linus usaha kanggo ngeyakinna adiné, Rerun, nanging Rerun ora gelem percaya
Rerun mèlu karo kakangé pas Linus dolan saka ngumah maring ngumah péngetna kabar Great Pumpkin
Ing strip komik taun 1999 sing edisi Halloween akiré kanggo Schulz, Linus kasil ngeyakinna Sally kanggo mbatiri ing kebon labu ngenteni Great Pumpkin teka
Malem kuwé kabean ndeleng sesoatu sing ketone medhèni, nanging jebule sing nongol malah Snoopy sing nunggangi kandaran sing kanggo nyapu es..
Filem iki disutradarani Derek Cianfrance, dhedhasar skénario kang diangit déning Cianfrance, Ben Coccio, lan Darius Marder
Sapérang juru paraga kang main ing filem iki antarané Ryan Gosling, Bradley Cooper, Eva Mendes, Dane DeHaan, Ben Mendelsohn, Rose Byrne, Mahershala Ali, Bruce Greenwood, Harris Yulin, lan Ray Liotta
"The Place Beyond the Pines" nyritakké Luke (Ryan Gosling), sawijiné paraga akrobat minangka pembalap kang ninggal bojoné, Romina (Eva Mendes) lan anaké, Jason, jalaran mèlu pagelaran
Nanging sawisé mulih setaun sabanjuré, Luke kaget amarga bojoné wis pacangan karo priya liya
Dhèwèké rumangsa ésih duwé tanggung jawab tumrap anak lan bojoné kang ditinggalaké
Luke nemoni Robin (Mendelsohn), gawé rèngrèngan arep ngrampok bank
Apesé, dhèwèké malah terus urusan karo pulisi jenengé Avery (Bradley Cooper), lan prakara kuwi dadi tambah ruwet
Avery kang bingung lan rumangsa salah, awit limalas taun sabanjuré nalika anaké Luke lan Romina, ya iku yakni Jason (Dane DeHaan) wis ngancik diwasa
Filme paling anyar pakaryané Derek Cianfrance iki critané dipérang dadi telung babak kang ana sambung-raketé siji lan sijiné
Reroncèné carita dibabar jalaran sabab-musabab ing saben perangané
Babak kapisan kang diparagani déning Ryan Gosling bisa jejuluk dhasar lan wot kanggo filem sabanjuré
Babak kapindho ngangkat carita bab kabingungan lan rasa salah Avery tumrap Luke lan uga perkarané ing donyané kepolisian
Babak katelu, saindhengé carita isiné panggolèkané jati diri sarta samubarang patemon antarané anaké Luke karo Avery
Kajaba saka telung carita kang sesambungan, filem iki nduwéni tema kang padha, ya kuwi bab sesambungan antarané bapak lan anaké
Ing babak kapisan kang dimainké déning Ryan Gosling dadi daya tarik dhèwèké, dhèwèké duwé pangaribawa marang dalan carita ing carita sabanjuré
Filem iki dibabar kanthi winates kanggo para pamirsa ing Amérikah Sarékat, tanggal 29 Maret 2013 lan uga dibabar sadonya ing tanggal 12 April 2013
Filem iki kasil ngumpulké bathi cacahé $279.457 saka patang papan pamuteran, kanthi rata-rata $69.864 saben gedhong biyoskup
Pungkasané kasil $21.403.519 ing Amérikah Lor, lan $14.082.089 ing saliyané Amérikah Lor
Pungkasane, gunggung bathiné sadonya kang ditampa $35,485,608, kang $15 yuta luwih akèh saka béya gawé film iki.
MesaStila yaiku salah sawijiné hotèl resor bintang lima sing dumunung ing Désa Losari Kacamatan Grabag, Kabupatèn Magelang, Jawa Tengah, Indonesia
Hotél duwékné wakil gubernur DKI Jakarta kapilih, Sandiaga Uno, iki sadurungé taun 2011 ésih nganggo jeneng Spa Retreat and Coffee Plantation, dibangun ing sajeroné lemah sing ambané 22 hèktar, lan 11 hèktar ing awujud pakebonan kopi
Présidhèn kaping enem, Republik Indonesia, Susilo Bambang Yudhoyono, naté nganakaké patemon ing hotèl ini lan ngasilké kabijakan aksi pangembangan bioenergi
Hotèl dumunung ing Désa Losari Kacamatan Grabag, Kabupatèn Magelang, Jawa Tengah
Panggoné ora patia angèl tinemu, amarga ya mung kira-kira 1 kilomèter saka dalan gedhé Yogyakarta-Semarang
Saumpama numpak nganggo kendharaan pribadi, mung merlokaké wektu 1,5 jam saka Semarang lan Yogyakarta
Hotel resor bintang lima iki dibangun ing sajeroné lahan sing ambané 22 hèktar, lan 11 hèktar ing antarané kagunaaké kanggo pakebon kopi
Sadurungé dituku déning Sandiaga Uno ing taun 2011, hotèl sing tatarané internasional iki, jenengé Spa Retreat and Coffee Plantation, duwèké pengusaha saka Italia, Gabriella Teggia
Ora namung nyawisaké jasa panginepan, uga ngompliti pirang-pirang sarana kaya déné taman, relaksasi, tradisi, rékreasi, lan wahana pansinaon bab kabudayan Jawa
Sapérangan gedhé saka ing hotèl kuwi dibangun taun 1928, nalika Pamaréntahan Hindia Belanda
Wiwit ganti jeneng, manajemen nyuguhaké konsèp sing dipérang ing enem babagan: "Nutritional excellence", ya kuwi ngecakaké suguhan sehat tanpa ngurangi variasi menu
"Educational and information", para tamu bisa nyembadani rasa péngin ngerti, sinau bab sujarah yasan lan koleksi barang-barang sing disimpen ing MesaStila
Ing kéné MesaStila nyawisi paket kegiyatan kaya ta "Coffee Pantation Tour" lan Tabib Jamu
"Physical wellbeing", yaiku nyawisaké srana kanggo aktivitas ing antarané "gym." Siji dijumbuhké karo standar modern, lan kaping loro digawé nyawiji ing alam kanthi piranti saka watu lan kayu
Ana uga kegiyatan kaya déné "power walk, aqua fit", Yoga nganti latihan beladiri pencak silat
"Culture and adventure" sing antarané bisa ditindakaké lumantar kegiyatan mbatik, numpak pit gunung ing padesan, menyang sapérang papan wisata kaya ta Candi Umbul, munggah Gunung Andong lan Gunung Telomoyo
"Stress Management" ya kuwi medhitasi kanggo ngurangi aboté batin
"Emotional and spiritual Awareness" kanthi cara relaksasi pikiran, ngrenani kaéndahan alam, katentreman, lan kagiyatan yoga
Salah siji sing gawé Hotèl ora padha marang hotèl ngendi waé ing donya ya kuwi wewangunan lobiné
Nalika miwiti ngrintis hotèl iki, Gabriella Teggia sengaja mboyong yasan bekas Stasiun Mayong, Jepara, Jawa Tengah menyang resor tanpa ngowah-owah bentuk asliné, kalebu loket lan tulisan "Mayong-Losari 905 M"..
Richard Oh Richard Oh (#ALIH) yaiku tokoh sastra lan sastrawan saka Indonésia
Dhèwèké bebarengan karo Takeshi Ichiki ngrintis ngadegaké Kusala Sastra Khatulistiwa, sawijiné pangaji ing babagan kasusastran kanggoné para sastrawan Indonésia kang duwèni prèstasi
Richard nganggit pakaryané awujud novèl
Jenengé uga kondhang ing babagan pafileman Indonésia
Dhèwèké ngarahaké salah siji film yaiku "The Lost Suitcase" ing taun 2006
Richard Oh lair ing Tebingtinggi, provinsi Sumatera Lor, tanggal 30 Oktober 1959
Awit ésih nom, dhèwèké wis cedhak karo donyanè kasusastran, nalika sekolah ing desané
Rikala semana, Richard seneng maca buku-buku sastra lan komik gadhah bapakné
Amarga gedhené penggayuhé, pungkasané ndadèkké Richard pindhah ing Jakarta
Awit saka kuwi, dhèwèké nepang marang donyané kasusastran lumantar pakaryané Joseph Conrad, kang nemu kaéndahane basa lan sastra Inggris, lan péngin mumpuni ing babagan iku
Ing umuré 17 taun, Richard mèlu adon-adon panulisan carita cekak kang dianakaké déning kalawarta "Asiaweek"
Sanadyan ora mimpang, carita cekaké kasil nampa bebungah
Kanggo nyembadani gegayuhané kuwi, Richard sinau panulisan kreatif ing Universitas Wisconsin, Madison, lan UC Berkeley, Amérikah Sarékat
Bab iki, tamtu waé agawé keluargané kaget, amarga lumrahé wong péngin sekolah menyang Amérikah Sarékat njupuk jurusan "manajemen, marketing", utawa keuangan
Sadurungé dhèwèké ngalami depresi, rumangsa ora populèr, banjur dadi muyab
Richard Oh uga naté ngangsu kawruh marang Lorrie Moore, panganggit buku kang lumebu nominasi National Book Award
Kepèpèt déning kulawarga kang ngukur kasuksèsan saka bandha donya, samulihé saka Amérikah Sarékat, Richard nyambut gawé ing perusahaan pariwara, kangmangka péngin ésih banget nulis
Tragèdhi Mèi 1998 dadi titik balik ing kauripan Richard Oh kanggo bali penggayuh sadurungé: nulis
Kadadéan kang diwernani anané pangobongan lan rudapeksa tumrap warga ètnis Tionghoa ndadèkaké rasa kang mataun-taun kapendhem banjur "mbledhos"
Dumadakan Richard bisa kanthi lanyah nulis novèl
Dhèwèké nulis bab salah sijiné golongan wong turunan lan pribumi makarya bebarengan nanging tansah disujani déning pamarintah
Sabanjuré, novèl kapindho ditulis ing kaanan angèl, jalaran kagiyatane ngemunah toko bukuné
Prihatin tumrap kaanan buku-buku sastra Indonésia kang kurang payu, dhèwèké ngadegaké perusahaan penerbit Metafora, Jurnal Prosa, Jakarta Review Book kanggo nggramang kaum ekspatriat kang kurang paham kahanané kasusastran Indonésia
Lan minangka ngangkat mulyané kasusastran Indonésia, Richard ngrintis Kusala Sastra Khatulistiwa (sadurungé dijenengi Khatulistiwa Literary Award) bareng karo Takeshi Ichiki ing taun 2001, kanthi bebungah Rp
30.000.000, lan wiwit taun 2002 diunggahké dadi Rp 50.000.000.
Annie (filem) Annie ya iku filem sandiwara komedhi musikal kang digawé déning Village Roadshow Pictures lan Overbrook Entertainment kang dibabar taun 2014
Filem iki disutradarani Will Gluck, dhedhasar skénario anggitané Will Gluck lan Aline Brosh McKenna
"Annie" iku filem gawéan ambalan saka filem musikal sadurungé kanthi sesirang kang padha, dibabar ing taun 1982 déning Columbia Pictures
"Annie" iku filem drama komedhi musikal kang nyritakaké babagan bocah wadon cilik kang suméh, jenengé Annie (Quvenzhane Wallis)
Sanadyan dhèwèké iku yatim piyatu kawit bayi mula sawisé wong tuwané sakloron séda, Annie tetep bisa nglakoni urip tentrem ing panti asuhan
Malahan, sanadyan ibu kang ngemunah panti asuhan, Miss Hannigan (Cameron Diaz) misuwur minangka wong kang galak, dhèwèké tetep ngatonaké kapribadhénè kang suméh saben dinané
Annie dhéwé tansah pracaya yèn wong tuwané sakloron isih urip lan bakal netepi janji bakal nggawa mulih ing omahé
Nanging, saben dina dhèwèké ora naté weruh wong tuwané nemoni dhèwèké
Amarga sajatiné ya pancèn wis séda nalika ana tragédhi kobongan
Sanadyan ngono, Annie tetep bisa nglakoni uripé bebaréngan karo kanca-kancané ing panti asuhan, sinambi nyanyi lagu-lagu kang bisa nglipur kanggo kanca-kancané
Sawijining dina, tanpa sengaja dhèwèké ketemu karo salah sijiné pulitikus, Will Stacks (Jamie Foxx) kang lagi nyalonaké dadi walikota ing Kutha New York
Dumadakan tuwuh ing pikirané saka penasihat kampanyené, Grace (Rose Byrne) lan pacangane kang licik lan urik, Guy (Bobby Cannavale) kanggo ngajak Annie ing saben kampanyé kang ditindakkè déning Will
Wil lan sakancané nggunakaké Annie minangka piranti kampanyé kanggo narik sengkuyungan saka bebrayan
Will sabanjuré ngajak Annie supaya gelem manggon ing omahé
Wiwitané dhèwèké pracaya bakal nylametaké Annie
Nanging, suwé-suwé kapribadhèné Annie kang apik agawé kaanan sansaya kuwalik
Sesambungan ing antarané sakloroné sansaya raket
Jebulé Miss Hannigan ora ngejarké kaanan dadi kaya mangkono
Jalaran ana wong liya kang duwé gegayuhan péngin ngepèk Annie dadi anaké, amrih bisa nampa dhuwit.
The Visitor (filem 2007) The Visitor iku filem sandiwara saka Amérikah Sarékat sing digawé taun 2007
Film iki diarahaké lan dianggit skénarioné déning Thomas McCarthy
Juru gawé ing filem iki, ya iku Michael London, Mary Jane Skalski, Jeff Skoll, lan Omar Amanat
"The Visitor" ngangkat carita bab sawijiné priya sing ketaman urip dhèwèkan ing umuré sing mancik tuwa, banjur malih dumadakan nalika dhèwèké dipeksa ngadhepi prekara sing ana sambung-raketé karo jati dhiri, imigrasi, lan sesambungan antarbudaya sawisé tragèdhi 9 September 2001 ing New York City
Liwat filem iki, Thomas McCarthy nampani pangaji Independent Spirit Award ing kategori Juru Arah Paling Apik, taun 2008
Wondéné Richard Jenkins lumebu calon panampa pangaji Academy Award kanggo kategori Paraga Paling Apik, ing taun sing padha
Walter nglakoni dina-dinané kanthi gladhen piano kanggo mèngèti almarhum bojone, lan ora asring nganggit buku anyar
Nalika dhèwèké dijaluki nyuguhaké sawijiné risalah ing konferènsi akademik Universitas New York, dhèwèké kurang krenteg nglakoni jalaran mung nulis paruh wektu
Nanging Charles (Michael Cumpsty), kepala departemen, meksa Walter teka